b'\n_START_ARTICLE_\nKomuniciranje\n_START_SECTION_\nVertikalno in horizontalno\n_START_PARAGRAPH_\n- vertikalno ( izmenjava med razli\xc4\x8dnimi skupinami . proizvajalci in kupci)_NEWLINE_- horizontalno (izmenjava info znotraj skupine - med proizvajalci)\n_START_SECTION_\nFormalno in neformalno\n_START_PARAGRAPH_\n- Formalno (uporabljamo dolo\xc4\x8dene kanale komuniciranja - npr. propaganda v mno\xc5\xbei\xc4\x8dnih medijih)_NEWLINE_- Neformalno (gre za spontalnost, neorganiziranost, spro\xc5\xa1\xc4\x8dena izmenjava informacij)\n_START_SECTION_\nMedkulturna komunikacija\n_START_PARAGRAPH_\nKer je komunikacija simbolni sistem, ki ima vnaprej dolo\xc4\x8den in dogovorjeni pomen, predvidevamo, da ta simbolni sistem na\xc5\xa1 sogovornik razume. To pravilo pa ne vzdr\xc5\xbei pri osebah iz razli\xc4\x8dnih kultur. Kultura je kompleksna celota  znanj, ver, umetnosti, morale, zakonov, obi\xc4\x8dajev in vseh drugih navad, ki jih dobimo tekom socializacije. Dolo\xc4\x8da, kako posamezniki razmi\xc5\xa1ljajo, \xc4\x8dutijo, usmerja njihovo delovanje in dolo\xc4\x8da njihov pogled na svet. Med kulturo in komunikacijo je kompleksen recipro\xc4\x8den odnos. To pomeni, da nista samo medsebojno povezani, ampak vplivata drug na drugo, kar pomeni, da se lahko med medkulturno komunikacijo u\xc4\x8dimo o drugih, njihovi kulturi ter nas samih in na\xc5\xa1em kulturnem ozadju. Z znanjem o kulturi in komunikaciji drugih narodov razumemo, zakaj se v drugih kulturah vedejo na tak na\xc4\x8din, spo\xc5\xa1tujemo njihove obi\xc4\x8daje in tradicijo ter se zavedamo bogatost kultur. S svojim znanjem se lahko odzovemo na napa\xc4\x8dno vedenje in zmanj\xc5\xa1amo konfliktnost, kar je pogoj za dobre odnose. Poznavanje zna\xc4\x8dilnosti medkulturne komunikacije pa je uporabna tudi pri komunikaciji z organizacijami v tujini.\n_START_SECTION_\nTe\xc5\xbeave v medkulturni komunikaciji\n_START_PARAGRAPH_\nNajve\xc4\x8dja napaka, ki jo delamo v komunikaciji z drugimi narodi, je predpostavka, da smo si vsi ljudje enaki. To ni \xc4\x8disto res, saj se razlike med nami pojavljajo v rabi jezika in neverbalni komunikaciji ter dojemanju \xc4\x8dasa in prostora. Ker predpostavljamo, da smo si vsi enaki, mislimo tudi, da je vedenje zna\xc4\x8dilno za na\xc5\xa1o kulturo edino pravilno. Na te\xc5\xbeave v medkulturni komunikaciji vplivajo tudi prepri\xc4\x8danja, ki jih imamo o dolo\xc4\x8denih narodih, saj z njimi posplo\xc5\xa1ujemo vedenje celotnega naroda na vedenje posameznika.  V medkulturni komunikaciji se pojavlja tudi ob\xc4\x8dutek nelagodja in tesnobe, saj se pogovarjamo z osebo, o kateri nimamo veliko informacij. Zato smo lahko do svojega sogovornika zadr\xc5\xbeani.'